
Hulanda no ta duna placa pa atende 
cu e 'refugiadonan Venezolano 



TIN mensahenan contradictorio ta saliendo relaciona 
cu e problema cu personanan cu ta huy for di Venezuela. 
Di un banda ta wordo bisa cu Hulanda lo yuda e isla- 
nan, mientras cu e ultimo informe publica na Hulanda y 
na Boneiro ta bisa cu e islanan mes mester percura pa e 
situacion aki y no spera placa di Hulanda den e tema aki. 
E noticia aki ta wordo publica na momento cu e Minister 
nobo pa Relacionnan Exterior y Asuntonan di Reino Stef 
Blok ta preparando pa bishita Corsou y Aruba pa atende 
principalmente cu e tema di Venezuela. 

Den corantnan Hulandes por a lesa cu “Hulanda no tin 
plan pa yuda Corsou y Aruba cu e gastonan pa acapara 
e Venezolano cu busca nan salbacion biahando pa e isla- 
nan alci”. 

Ta wordo menciona cu tanto Corsou como Aruba, duran- 
te e reunion cu tabatin recientemente, a papia pa busca 
un contribucion financiero di parti di Hulanda pa ricibi 
y atende cu e Venezolanonan. Un situacion cu solamente 
lo empeora ya cu no ta mira un cambio a corto plaso. A 
wordo bisa cu a ofrece pa yuda e islanan cu e conoce- 
mento cu Hulanda tin riba tereno di migracion y asilo. 

E Secretario di Estado Raymond Kopps “nos no ta laga 
e islanan nan so. Pero esey no ta nifica pa cada cos Hu- 
landa mester saca cartera pasobra e placa ey nos no tin 



poni riba presupuesto,” den un declaracion na e medio- 
nan B onaire. Nu/Arub anieuws. Nu/Curacaonieuws. Nu. 

E mandatario a enfatisa cu asuntonan di migracio ta un 
asunto di e pais. E proposicion di Gobierno di Aruba pa 
manda e Venezolanonan pa Hulanda no ta algo cu nan 
kier tampoco. WD ta completamente contra esaki. 

Mientrastanto e informacion a wordo duna cu e Minis- 
ter Blolc (WD) ta biahando na inicio di april pa Corsou, 
Aruba y Sint Maarten. Den Tweede Kamer, Blok a bisa 
cu e ta hopi preocupa riba e situacion na pais bisiña. 
E1 a bisa cu asina cu el a huramenta, el a combersa cu 
Prome Ministernan di e paisnan Caribense Hulandes. E 
ta admiti cu e Venezolanonan ta den un “necesidad hu- 
manitario serio”, pero cu nan no ta cay bou di e tratado 
di refugiado di Nacionnan Uni pasobra cu mayoria di es- 
nan cu ta huy no ta victima di menasa persona. “Control 
di frontera y con pa ricibi e hendenan aki na prome luga 
ta responsabilidad di e paisnan Caribense mes. Manera 
cos ta bay, den Reino, unda cu ta necesario, Hulanda ta 
brinda ayudo den forma di experticio. Secretario di Esta- 
do Knops y mi persona a papia regularmente riba esaki. 
Como cu mi ta nan Minister, mi ta haya cu mi mester 
bay bishita nan rapidamente.” 

Ocho aña impone pa homber condena pa intento di asesinato 


DIABIERNA tabata un dia hopi druk den Corte, cum- 
insando cu sentencia den e caso di Javier S.H., lcende 
su caso a wordo trata un 3 siman pasa. E1 a wordo haya 
culpabel di e principal acusación cu Ministerio Publico a 
presenta contra dje. 

E acusacionnan contra Javier tabata cu riba 14 Februari 
2017, el a bay su cas na Madiki busca un arma di cande- 
la y riba scooter a pasa los bala tira riba un auto den cual 
tabata sinta e homber A. cu su amiga P. Esaki a sosode 
den careda di 11.45 di anochi. Fiscal ta haya cu el a trata 
di mata e homber A. y su amiga P. Fiscal tambe ta acusa 
J.H. di tabatin un arma ilegal. Ademas Fiscal ta acusa 
J.H. cu na April 2017 e tabatin 11 gram di marihuana y 
11.6 gram di cocaina. 


Hues diabierna mainta a informa e acusado cu Corte a 
haya cu a keda proba intento di asesinato (fiscal a bisa 
cu e auto den cual e victima tabata sinta a keda sefta 
cu bala) y posesion di arma di candela. Como prueba 
di e delito aki a keda uza e investigacion forensico riba 
e DNA haya den e helm cu e tirado a laga na e sitio, 
declaracion di testigonan independiente; investigacion 
balistico. Ministerio Publico a pidi un castigo di 10 aña 
pero Corte a impone 8 aña. E acusado di biaha a duna 
indicacion na su Abogado cu lo apela e decision aki. Du- 
rante henter e caso el a nenga di a comete e hecho. 

Den e caso aki tabatin un otro acusado, pero su caso a 
wordo posponi pa motibo cu tabata kier haya claridad 
riba e mensahenan di whatsapp cu a wordo haya den ce- 
lular di e acusado, pa mira di ken y pa kende nan tabata. 


Homber hinca den custia na Tanki Lendert 





DIASABRA algo prome l’or di marduga, polis ta 
wordo manda cu urgencia na un adres na Tanki Eeen- 
dert pa un caso serio di hinkamento. Varios unidad di 
polis ta bay na e sitio. 

Na yegada, enberdad nan ta bin topa cu un homber 
herida y full su carson tabata na sanger. E homber a 
wordo hinka na su zij banda robes y enberdad tabata 
sangrando bastante. E victima tabata na tino y a duna 
polis descripcion di e persona cu a hinlce. Na prome 
instante a pensa cu e agresor lo a bandona e sitio, pero 
despues a resulta cu e agresor ainda tabata na e cas. 

Polisnan na e sitio mesora a detenei e agresor y cu 
transportwagen di polis ela wordo transporta pa Warda 
di Shaba. E victima despues cu personal di ambulance 
a trat’e, nan a transporte cu urgencia pa hospital. 

Bunita expo di materialnan antiguo 




COMO parti di celebracion di 
Dia di Himno y Bandera di Aru- 
ba, famia Ras na Rooi Master a 
tene un exposicion cu a hala ma- 
sha hopi hende. 

Esaki ta algo cu e famia ta organisa 
dos biaha pa aña den e ultimo 9 
añanan. Despues cu el a bay den 
publicidad pa prome biaha 4 aña, 
e famia a haya hopi reaccion di 
hendenan cu a ofrece e material- 
nan cu nan tin na un persona cu 
lo preserva nan pa e futuro genera- 
cion por admira nan. 

Tin un variedad grandi di material- 
nan antiguo, manera un television 
zenith, den manera un caha, cu ta 
traha ainda, e aparato cu sapaté 
nan tabata uza antes, toca disco 
di diferente estilo, oloshi, mashin 
di cose, stove di kerosin, ekiponan 
di cushina, arma di candela, etc., 
etc. Un varia grandi cu ta wordo 
reparti den 4 area di e cas na Rooi 
Master 5-E. 

E fotona ta ilustra algun di e mate- 
rialnan den e expo. 

Dia 15 di juni Corte lo trata caso "Speeltuin" 



DIABIERNA ul- 

timo pa motibonan 
huridico Ministerio 
Publico mester a pre- 
senta e caso “Speel- 
tuin” contra Risheila 
F. y Gabriel M., den 
Corte. Esalci debi na 
aspectonan huridi- 
co cu ta bisa cu den 
cierto cantidad di 
tempo e caso mes- 
ter bini dilanti mesa 
berde, sino ta core e 
riesgo cu por laga e 
hendenan aki bay. 
Sinembargo diabi- 
erna Fiscal repre- 
sentando OM a bisa 
cu toch falta basta 
cos pa e caso por 
wordo trata profun- 
damente y cu mester 
di mas tempo pa pre- 
sente. 

E padrastro, Gabriel 
M., no tabata kier 
a acudi pa scucha 
e presentacion di e 
acusacionnan ni pa 
haci uzo di e chens 
pa haci peticion na 
Corte. E1 a prefera di 
laga su abogado mr. 


Heinze haci esaki 
den su nomber. 

E dosnan aki ta wor- 
do acusa di a mata un 
persona dor di dal’e 
un of varios biaha cu 
forsa na su cabes den 
e periodo di 21 di no- 
vember 2017 pa 24 
di november 2017. 
Nan ta wordo acusa 
di a causa varios bi- 
aha lesion grave na 
e persona aki (esta, 
wesonan kibra) dor 
di dal’e cu forsa cu 
man of mokete, palo 
di basora of slof du- 
rante e periodo di 
prome di augustus 
2014 te 20 di no- 
vember 2017. 

Nan ta wordo acusa 
di intencionalmente 
mata un di dos per- 
sona dor di dal’e cu 
su cabes un of mas 
biaha cu forsa na su 
cabes, a consecuen- 
cia di cual e persona 
alci a cay cu su cabes 
contra un pochi di 


wc, den e periodo di 
prome di september 
2017 pa 31 di octo- 
ber 2017. 

Nan ta wordo acusa 
di intencionalmente 
causa varios biaha le- 
sion grave na e di dos 
persona aki (esta, rib- 
chinan kibra) dor di 
dal’e cu forsa cu man 
of mokete, palo di 
basora of slof duran- 
te e periodo di prome 
di augustus 2014 te 
prome di september 
2017. 

E mama ta wordo 
acusa di a laga e 
dos personanan alci 
varios biaha y inten- 
cionalmente den un 
estado desampara 
(mientras e tabata sa 
cu nan tabata wordo 
maltrata gravemente 
y cu frecuencia pa e 
padrastro y cu nan 
no por a defende nan 
mes) dor di lceda sin 
actua na ora y/of dor 
di lceda sin hiba nan 
na un luga safe na 
ora y/of dor di lceda 
sin proteha nan y/of 
dor di lceda sin duna 
nan ayudo medico 
y cuido medico ad- 
ecua, loke tabatin 
lesion grave y nan 
morto como conse- 
cuencia. 

E padrastro tambe 
ta wordo acusa di a 


maltrata su compa- 
ñero durante e peri- 
odo di prome di au- 
gustus 2014 te 24 di 
november 2017 dor 
di dal’e cu man of 
mokete, palo di ba- 
sora of slof. E ta wor- 
do acusa di a dera, 
sconde, transporta y 
disparce e curpa di e 
prome persona men- 
ciona den e citacion 
aki, cu e intencion pa 
sconde e hecho y cau- 
sa di su morto den e 
periodo di prome di 
september 2017 te 
31 di october 2017. 
Fiscal a splica cu e 
motibo cu e ta pidi 
pa e caso wordo pos- 
poni ta pasobra e 
Psyciatra a pidi Psy- 
chologo traha un 


rapport y el a mira 
nan apenas siman 
pasa. Pero tambe fal- 
ta rapport di Reclas- 
sering, e traduccion 
di un experto riba e 
rapport di autopsia 
y e procesverbaal fi- 
nal tampoco ta cla. 
Mirando tur esaki, e 
Fiscal ta lcere cu pa 
e fecha di 15 di juni 
awo pa 9’or di main- 
ta lo ta asina leu pa 
trata e caso profun- 
damente. Riba e dia 
aki, tanto Abogado, 
Fiscal y Hues por 
haci pregunta na e 
acusadonan. Tata 
biologico di e dos 
muchanan tabata 
presente den sala, 
compaña pa algun 
familiar. 



CHAMBER OF COMMERCE AND INDUSTRY ARUBA 
CAMARA DECOMERCIO E INDUSTRIA ARUBA 
CAMARADI COMERCIO Y INDUSTRIAARUBA 


KAMER VAN KOOPHANDEL 
EN NIJVERHEID ARUBA 


AVISO 


Camara di Comercio y Industria di Aruba (KvK) ta 
anuncia cu dia 30 di April 2018 ta ultimo dia cu 
KvK lo acepta pago haci cu cheque. E decision aki 
ta relaciona cu e anuncio haci recientemente door 
di Asociacion di Banconan di Aruba (ABA), pa 
descontinua e uzo di cheque como un metodo di 
pago. Entrante 1 di mei 2018, KvK no lo acepta 
cheque mas. Por paga cash of cu Maestro y 
tambe por haci pago via transferencia bancario. 

Pa mas informacion, por fabor tuma contacto cu 
KvK via e-mail: 

businessinfo@arubachamber.com of na tel. (297) 
582.1566 ext. 27/30/35/42. 


Aruba Bank: 112.354.6 
CMB: 61179906 


Banco di Caribe: 814771.01 
RBC: 7700000090061769 

Hoben chauffeur 
burachi a pega soño 
den auto riba caminda 

DIASABRA den oranan di marduga polis 
ta wordo informa cu na e crusada di Bolivias- 
traat cu Driemasterstraat tin un Toyota Yaris 
cendi y para mey mey caminda, e chauffeur 
di e auto tabata un hoben cu tabata mustra 
basta cansa y a pega soño tras di stuur, for 
di e auto radio tabata cendi y musica tabata 
zona duro for di e auto. A resulta cu e hoben 
chauffeur aki lo a bay trip y a bebe di mas, 
posiblemente bayendo cas el a pega soño, na 
un mal caminda. Algun bon samaritano cu 
a pasa eybanda, a dicidi di yuda e chauffeur 
lcita su auto for di riba caminda, nan a kita 
e yabi for di e contact, y a bis’e keda drumi 
den e auto te ora polis yega na e sitio, mi- 
rando cu e no tabata den condicion pa stuur 
auto. Despues di un rato Polis a yega na e 
sitio y nan lo a yama un persona bin busca e 
hoben aki hib’e su cas. 



Homber a haya 
mokete bay suela 




15 yrd 

J unior fiucket 




SO MESTER Dl WASTE BUCKET RESIDENCIAL 
OF COMERCIAL? 




20 yré 


&ig Buckef 



DIASABRA pa mas o menos 3’or y mey di marduga polisnan ta 
wordo manda cu urgencia dilanti Cas Casuela, pa un persona cu lo a 
wordo alcansa pa un auto. 

Na yegada e polisnan enberdad ta bin topa cu un grupo di dama, 
para rond di un homber ariba caminda. 

E damanan ta splica polis cu no ta auto a dal’e pero ta un persona 
desconoci a dal e homber alci un mokete mand’e suela y e golpi ta- 
bata basta fuerte, te cu un di su wowonan a keda full hincha. 

E motibo palcico el a haya un molcete den su wowo no ta conoci. 
Ambulance tambe a yega na e sitio y despues cu personal di ambu- 
lance a atende cu e homber a hib’e hospital pa control. 

Tfl gastando plata riba yen di cos cu no ta sirbi interes di pueblo 



GABINETE Wever 
Croes despues di mas 
di 100 dia di gober- 
nacion, a confirma na 
varios ocasion cu in- 
teres di e gobierno di 
coalicion aki, no ta di- 
rigi riba bienestar di e 
pueblo, bienestar di e 
pais.Mientras cu di un 
banda ta bay prensa y 
papia trankilamente 
di un probabel KB pa 


gabinete Wever Croes, 
di otro banda ta sigui 
gasta placa cu supu- 
estamente no tin den 
caha di gobierno, Mel- 
vin Tromp di partido 
AVP ta mustra. 

“Ta hopi cos ta pas- 
ando caminda nos tin 
cu puntra nos mes si 
e cosnan alci ta real- 
mente loke pueblo 
a kere aden ora cu 


miembronan di MEP 
a pasa haci cantidad di 
promesa cu awor nan 
no por cumpli cune. 
Awor ta papia cu gobi- 
erno lo no ta bay logra 
na cumpli cu norman- 
an stipula pa presu- 
puesto 2018 y camin- 
da ya caba Gobierno di 
Reino a anuncia siman 
pasa cu esaki lo nifica 
cu e gobierno di Ev- 
elyne Wever Croes, lo 
ricibi un KB. 

Pero ta mas cu claro cu 
nan lo no por cumpli, 
sigur ora cu sigui di 
cerca tur loke a sosode 
den e prome 100 dia 


di gobernacion y aki 
nos por menciona con 
un Minister a instrui e 
tres fraccionnan cu ta 
sostene gobierno den 
Parlamento, pa yama 
un reunion publico, 
caminda el a pasa man 
practicamente pa un 
suma di 6 miyon flo- 
rin, cu el a dicidi di bay 
gasta pa drecha un par- 
ti di e edificio di Bestu- 
urskantoor.Aki no ta 
trata di un proyecto di 
urgencia, sigur no ora 
cu gobierno mes caba 
ta sinta den un edificio 
moderno manera esun 
di Cocolishi y ta lanta e 
pregunta awor ta ken- 
denan lo wordo ubica 
den e oficinanan alci 
ora cu nan keda cla. 
Mas coordinador, mas 
consehero, mas amigo 
y famia? 

Aki a pasa destina 
un suma di 6 miyon 
cu por a wordo uza 
den otro forma y den 
e proceso pa reduci 
costo di gobierno pa 
cumpli cu e norman- 
an vigente pero esaki 
ta bin despues cu 
Prome Minister Wev- 
er Croes, no a cumpli 
cu su promesa di redu- 
ci e cantidad di Min- 
ister na shete na luga 
di nuebe, ya cu segun 
su rekensommetje, 
esaki lo a yuda reduci 


gasto di gobierno cu 50 
miyon. Wever Croes 
hasta a insisti cu esun 
cu no ta di acuerdo cu 
shete minister pa nan 
bay forma gobierno cu 
AVP pero despues el a 
entrega su posicion y 
awor su gobierno tin 
ocho minister y un sec- 
retario di estado cu ta 
e di nuebe minister, cu 
tambe ta otro peso riba 
presupuesto di e pais. 
Minister a dicidi di kita 
hendenan cu no ta sos- 
tene su partido na can- 
tidad di departamento 
pero a pone belc mas 
hende cu el a kita, cau- 
sando otro gastonan 
extra riba presupuesto, 
pa colmo sin ainda e 
logra di hinca un pre- 
supuesto den otro. 
Gastonan ta wordo 
haci tur caminda, bia- 
henan pa Hulanda, 
Ministernan cu a biaha 
caba pa Merca na vari- 
os ocasion, cu a biaha 
pa Barcelona, Grecia, 
Colombia y cantidad 
di otro paisnan mas, 
sin cu ainda tin un pre- 
supuesto cla pa 2018 
y ta mas cu claro cu 
un gobierno cu no tin 
un programa di gober- 
nacion ainda, no por 
keda cla cu asuntonan 
financiero di e pais,” 
Melvin Tromp di AVP 
ta mustra. 


Johns®n 

notary services 

We are looking for the following positions to add to our 

team: 

Accountant/Reporting officer 

to work in our accounting department. 

Responsibilities: 

• Recording day to day financial transactions and completing the 
posting process 

• Review invoices for notary services 

• Perform partial checks and reconciliations of the posting process 

• Maintain proper and organized filing system 

• Prepare MOT-declarations 

Qualifications: 

• Degree in Accounting 

• 3+years of accounting experience 

• Experience with accounting software (AFAS Profit is a pre) 

• Knowledge of AML/CFT regulations 

• Reliable team player with attention to detail 

• Fluent in Papiamento, English and Dutch. 

Please send your application and resume via e-mail to Ms. Ada Maduro at 
cmaduro@johnsonnotary.com, tel. 2809950 / 7304821 / 7305274, 
delivered to our office at Orange Plaza, Italiéstraat 50, Units 10 + 10-A 
no laterthan March 31 st , 2018. 

Homber agresivo ta dal menor 
y e tata na Tanki Leendert 


DIASABRA pa mas o menos 12’or di mer- 
dia, un homber herida na su brasa ta pidi 
ayudo di un patruya di polis, pasando na al- 
tura di Bachue na Tanlci Leendert. 

E homber su brasa tabata na sanger y e brasa 
tabata mustra fractura door di golpinan cu 
elo a ricibi. 

Segun e herido a splica e Polisnan, el a bay 
reclama un otro homber, pa motibo cu e 
homber alci ta ex di su pareha y e ex homber 
aki no kier compronde cu cos a caba basta 
aña caba y cu e ta pareha di e muher awo y 
cu nan tin un yiu chikito hunto. 


Segun e homber constantemente ora e ex 
topa su yiu, e ta dal e mucha cu wanta. 

E mucha a bisa su tata y e tata a bay reclama 
e ex homber. E ex a reacciona hopi furioso 
riba e tata di e mucha y a atake, mand’e cu 
bloki, piedra y botter. E tata a hay’e ta core 
pa su bida y net pa su suerte un patruya di 
trafico tabata pasando y mesora a atende cu 
e problema aki.E agente na e sitio a pidi pa 
mas patruya bin na e sitio, unda nan a de- 
tene e agresor cu a dal e mucha cu no ta su 

yiu cu wanta varios 
biaha. Segun nos a 
compronde, ta un 
problema di basta 
tempo andando. 
Ambulance a ser pidi 
pa asisti e victima. 


Primito 

4BKMIMW ausaiusE 

Experto den Comehein 
Solucion pa problema di 

fruminga, garpata, kakalaka 
Call Today: 588-4000 
Free termite quotation. 





é 

Control preventivo 
den area di waff 

DIABIERNA , den cuadro cu un barco cru- 
cero den waf, polis a tene control preventivo 
riba LG Smith Boulevard for di Renaissance 
te na e rotonde di Wendy’s y desde Wendy’s 
te cu Ruizstraat banda di waf. 

Fuera di esey a tene un post strategico na 
entrada di APA na Maingate number 3, den 
cuadro cu e sistema di rotacion pa e tourbus- 
nan. Despues a tene supervision den centro, 
e markthallen y vecindario. 

Banda di l’or y mey di merdia a tene un 
supervision den patruya na altura di Maria 
College y La Salle College. Banda di 2’or y 20 
na altura di markthallen, a topa cu e adicto 
ambulante N., kende tabata drumi abao. E1 a 
wordo lanta for di soño, unda cu el a haya un 
scual y cori di biaha di e sitio. Comandante 
na warda a wordo poni na altura. 


Auto a dal peaton y huy 



DIABIERNA Central ta ricibi un yamada 
informa nan cu un persona lo wordo alcansa 
pa un auto. Na e sitio, polis a topa cu un pea- 
ton benta abao, lcende tabata lceha di dolor 
na su pianan y cabes. 

Ambulance a bin na e sitio, pa asina dun’e 
tratamento medico y a wordo hiba pa dun’e 
cuido avansa. Departmento di trafico a bin 
na e sitio pa haci investigacion. Central a 
wordo poni na altura. 


Pareha sospechoso na 
un cas cu no ta di nan 

DIABIERNA, e encargado di un cas di vakantie na Safir a 
presenta na warda di Polis na Shaba pa conta algo cu a pasa un 
dia anterior. 

Segun el a bisa, e personal cu ta haci pool limpi tabata na ca- 
minda pa e cas na Safir, ora cu nan a mira un homber na e 
porta di e cura di e cas. Na e momento cu e persona aki a mira 
e personal, el a cuminsa cana bay direccion di un auto cu tabata 
staciona dos cas mas leu. E personal a meld di biaha na e encar- 
gado cas, lcende tabata coriendo den cercania y a bay di biaha na 
e cas. E encargado a core tras di e auto y a nota cu ta trata aki 
di un Chevrolet Celta color preto. E1 a constata cu tabata tin un 
hende muhe na stuur y un homber sinta na banda. 


COMMERCIAL 

REFRIGERATION 



✓ Fast Response 

Auto a dal peaton y huy 

✓ Solution Oriented 

y Reliable Services 

/Improve & Extend Unit Effrciency 
and Effectiveness 

S Malfunction Prevention 




AIR CQND1TIONINGG RtFRtGE RATION 


CONTACT US: 

A Caya Ernesto Petronia 45 
T 588.2860 C 563.3766 
E fertecnv_mfer@outlook.com 
H airconditionin garuba 
Opening Hours 
Diafuna - Diabierna: 8am - 5pm 
Diasabra: 9am - Ipm 

Construccion di rotonde lo dura 12 siman 

Miembronan di AHATA a ricibi presentacion 
di D.O.W. riba proyecto Watty Vos Blvd. 

Cu enfoke riba area di low, high rise y Sasakiweg 



18 di maart, 2018: E miembronan 
di Aruba Hotel and Tourism Associa- 
tion (AHATA) a reuni cu e team di 
e proyecto Watty Vos Boulevard cual 
ta consisti di personal di DOW ase- 
sora pa esunnan di PwC y esunnan 
encarga pa ehecuta e proyecto kende 
ta e contratista Mota - Engil. 

E motibo di e reunion aki tabata pa 
haya splicacion di e acontecimenton- 
an cu lo bay tin y e cambio di ruta, 
durante e construccion di e rotonde 
banda di Super Food. E construccion 
di e rotonde lo ta den man di e com- 
pania Mota-Engil, cual ta e compa- 
nia cu a gana e bid y lo ta encarga pa 
haci e trabou di construi y mantene 
ful e proyecto. Esunnan presente a 
haya un presentacion di e proyecto 
di Watty Vos Blvd. den su totalidad. 

Mota-Engil a proyecta cu e construc- 
cion di e rotonde lo tin un duracion 
di 12 siman pa asina e fluho di trafico 
por bay mas lihe y cu no tin molest- 
er pa e companianan cu ta situa den 
vecindario. Gobierno di Aruba a cera 
e contract cu Mota-Engil pa 22.5 aña 
di cual 20 aña ta pa mantencion di 
ful e proyecto y e otro 2.5 aña ta pa e 
construccion di ful e proyecto. 

Lo mas importante pa D.O.W. y 
Mota-Engil ta e siguridad pa turistan- 
an, kendenan semper ta crusa e ca- 
minda di Tropicana Hotel pa bay haci 
compras na Super food. Pa nan sig- 
uridad Mota-Engil lo pone un zebra- 
pad y un luga special p’e turistanan 
por pasa teniendo na cuenta cu e au- 
tonan ta core duro ariba L.G. Smith 


Blvd. 

Marlon Croes, Director di D.O.W., 
a expresa cu e presentacion duna 
na e miembronan di AHATA ta algo 
cu mester a sosode hopi trempan. 
D.O.W. hunto cu e contratista Mota- 
Engil a tene e sesion alci pasobra nan 
lo ta drentando e area cu lo afecta 
hopi hotelnan den nan operacion y 
nan mester haya e sosten, unda cu 
conhuntamente nan lo realisa e cam- 
bionan aki. 

E cambionan alci no lo bay sin mo- 
lester, sin problema, pero e contratis- 
ta conhunto cu D.O.W, Cuerpo 
Policial, hotelnan y AHATA lo yega 
na un manera di traha. Asina alci e 
operacion di hotelnan lo keda viabel, 
keda profesional sin cu ta stroba nan. 
“Mester tene cuenta cu tur stake- 
holder, manera AHATA, hotel, polis, 
ambulance y brandweer pa por yega 
na e sitio. Tambe tur esunnan cu ta 
transporta turista pa y for di e hotel- 
nan ”, asina Marlon Croes a expresa. 
E feedback cu D.O.W. a ricibi tabata 


uno hopi productivo. A keda palabra 
cu prome cu e construccion di cada 
segmento, lo reuni cu esunnan di e 
hotel cu lo wordo afecta na e mo- 
mento ey, y conhuntamente yega na 
un miho plan pa haci e molester pa e 
hotel y specialmente e turista lo me- 
nos posibel y unda ta e miho luga pa 
turistanan por crusa di un banda pa 
otro banda di caminda. Specialmente 
den e area di Eagle Beach. 

Marin Bijl, General Manager di Divi 
& Tamarijn All Inclusive, a haya cu 
e presentacion a clarifica e pregun- 
tanan cu nan tabatin. E parti bon di 
esalci ta cu e hotelnan lo ta parti di 
e progreso completo, unda cu lo in- 
vitanan pa ta presente na diferente 
reunion. Marin Bijl a expresa cu du- 
rante e reunionnan aki nan tambe lo 
por yuda tuma decision door di duna 
nan opinion. E1 a sigui elabora cu nan 
lo ta papiando cu e turistanan riba e 
trabounan cu lo ta tumando luga, pa 
asina e turistanan lo ta na altura. 

Accidente a caba na pelea 



DIASABRA pa mas o menos 
4’or di marduga, varios unidad 
di polis ta wordo manda cu ur- 
gencia na altura di Emotions 
Nightclub pa un pelea cu a bay 
for di man. 

Na yegada nan ta bin compronde 
cu dos brommer a dal den otro, 
un di Aruba y un di Boneiro, 
despues di esaki a start un pelea, 
entre algun bilcers. 

Na prome instante e pelea tabata 
mustra incontrolabel y e polis- 


nan cu a yega prome na e sitio a 
manda pidi refuerso di coleganan 
di Santa Cruz y di San Nicolas, 
pero e polisnan na e sitio mesora 
a actua y a caba cu e pelea. E mo- 
tociclista Arubiano a lceda deteni 
pa motibo cu el a cuminsa cu e 
problema, y a wordo transporta 
pa warda di polis. 

E agentenan na e sitio mesora 
a duna ordo pa cera e club noc- 
turno aki y nan a lceda eybanda 
pa tira bista te ora cu e situacion 
calma completo. 


Hobennan gara 
ta pinta graffiti 

DIABIERNA, Central a meld cu 3 ho- 
ben, tabata pinta graffiti riba e muraya di 
Entertainment Center. Polis a gara e ho- 
bennan aki cu man den mansa y a detene 
nan pa destruccion. Nan a wordo hiba 
warda di Playa, unda cu nan a presenta 
dilanti di Fiscal Auxiliar. Central a wordo 
poni na altura di un ke otro. 


No mag haci BBQ riba beach 

DIABIERNA, durante patruya, po- 
lis a tene un control riba henter e zona 
hotelero. Pa mas of menos 9’or di ano- 
chi, na altura di Eagle Beach, na canto di 
awa, polis a mira un grupo di hende cu 
tabata bezig cu BBQ. Dicho grupo a wor- 
do adverti cu esaki ta prohibi. E grupo 
a mustra comprension. Despues di esey 
polis a controla henter e parti di beach di 
Highrise Hotels, pero no a topa cu nada 
particular. Tambe nan a controla clubnan 
nocturno. Polis a wordo acerca pa varios 
turista, kendenan a expresa di ta sinti 
nan mes sigur mirando cu polis ta riba 
caminda. 



r?? B&P/lNTERFACE ARUBA N.V. 

dm Consultancy and Training 


Upcoming Training Schedule 


We're pleased to announce the training schedule for the months of March through June 2018. 
We can also provide these training sessions, as customized In-Company training. 

• Supervisory Skills Advanced (March 28) 

• Emotional Intelligence on the Workfloor (April 10) 

• Practical Management (May 29) 

• Warehouse & Logistics (June 2) 

• Time Management (June 6) 

• Anger Management (June 14) 

• Purchasing & Stock Management (June 16) 


facebook.com/bpinterface 


For additional information and registration please contact us! 
Email: bpinterfaceaua@setarnet.aw Tel: 594-5533 / 587-7850 


* 

Turista herida no kier atencion medico 



DIABIERNA den oran- 
an di madruga Central ta 
manda un patruya na Olde 
Molen unda cu tin un pelea 
grandi andando. 


Na e sitio e Polisnan ta 
topa cu un homber para na 
banda di caminda. A saca 
afo cu ta trata di un turis- 
ta, kedando na un hotel. 
A constata cu e tabatin un 


kap na su cabes cu tabata 
sangra y a sushi tur su cara 
y su t-shirt. 

Nan a trata di papia cune, 
pero el a bisa pa no preo- 
cupa pasobra tur cos ta na 
ordo. A puntr’e si e mester 
di tratamento medico for 
di paramedicona di ambu- 
lance, pero el a insisti cu 
esaki no ta necesario. Polis- 
nan mes a ofrece nan ayudo 
na dje, pero esalci tambe el 
a nenga. EA no kier a coop- 
era cu nada y a constata cu 
su wowo tabata cora y ta 
papia bruha. E tabata mus- 
tr abastas bou influencia di 
alcohol. 


Despues el a dicidi di cana 
bay for di e sitio den com- 
pania di su amiga. 

E Polisnan a dicidi di bay 
papia cu e guardianan di e 
luga. Aki nan a bin haya un 
splicacion di mas o menos 
kico a pasa. 

Ta parce cu e homber tabata 
haci masha fastioso paden 
pa cual el a wordo saca, 
door di su actitud. Pafo el 
a bira agresivo, y a coy un 
bari di sushi y a tira esalci 
den nan direccion. Despu- 
es a sirgi un pelea entre e 
turista aki y algun persona 
cu tabata para pafo. 




Corant AWEMainta ta busca un 

Layout Designer 


Si bo ta un persona cu 

Tin experiencia den InDesign, Photoshop, illustrator 

- Ta Creotivo 

- Tin iniciativo propio 

- Por traha den team 

- Por traha anochi 

- Por traha bon bou presion 

- Mester tin su transporte propio 


Pa aplico mando bo CV na: 

Lissenne@awemafntaxom 


Vlainta 

Parlamentario Arthur Dowers 

Minister Scorpion awor ta cuestiona 
trabou di Gabinete Mike Eman 


PARLAMENTARIO pa fraccion di AVP, sr Arthur 
Dowers ta mustra riba curashi di Minister Scorpion 
den gabinete Wever Croes, kende ta insisti di personi- 
fica Pontius Pilatus, tratando na laba man di e hecho 
cu el a forma parti di partido AVP pa mas cu 20 aña 
largo y cu ultimo ocho aña el a forma parti di gabinete 
Mike Eman pa 7 aña y un luna. 

“Net Otmar kier papia cu gobierno di AVP tabata un 
gobierno di haci bunita, cu mester a duna mas atencion 
na e situacion financiero di e pais, mientras cu durante 
di e shete aña como miembro di gabinete Mike Eman I 
y II, su persona a forma tur presupuesto di e gobierno 
ey cu a wordo aproba pa Parlamento y esunnan cu a 
haya aprobacion di CAFT. 

No ta por nada ta compara e minister aki c’un 
scorpion ya cu e mes no ta compronde cu e 
mes lo hinca su mes den lomba, ya cu si tin 
un minister cu a insisti pa haci bunita cu 
proyectonan di otro minister, tabata Otmar 
Oduber. 

Na cantidad di proyecto cu tabata regar- 
da ministerio di Benny Sevinger, 
tabata Otmar cu a bay para 
haci bunita, dunando e im- 
presion cu ta su persona ta 
tras di e proyectonan aki 
mientras cu e tabata bon 
na altura di e situacion 
cu tabatin. 

Ta na su luga tambe 
minister Scorpion 
bisa pueblo cu e 
deficit crea pa su 
actual gobierno cu 
presupuesto 2017, 
tin su salario cu el a co- b r a 
como ‘overbruggingstoelage’ ora 
cu el a retira como minister pa 
bay hiba campaña electoral, pues 



lagando pueblo paga su salario pa e por haci propagan- 
da politico partidista y personal. 

No solamente minister Oduber lcier a haci bunita cu 
hopi cos, el a forma parti y sostene practicamente tur 
proyecto grandi ehecuta pa Gabinete Mike Eman Iyll 
pa awor e bin pretende cu esakinan tabata malo pa nos 
pais. 

Ta un curashi di otro mundo pa minister Scorpion bin 
insinua cu fraccion di AVP ta contra proyectonan pa 
San Nicolas, sabiendo bon bon cu partido AVP a haci 
un esfuerso grandi pa logra haya interes di CITGO pa 
forma parti di e proyecto di reapertura di e refineria na 
San Nicolas. 

Un proyecto cu su persona tabata contra di dje, ya cu 
e tabata kier a construi un hotel na Babybeach, 
mientras c’un miembro principal di su par- 
tido POR, Lopez Tromp, a vota contra di e 
refineria y recientemente a bolbe declara 
cu e no kier e refineria di San Nicolas. 

Tin un diferencia grandi ora cu bo kier pa- 
pia di un proyecto di e magnitud di reaper- 
tura di e refineria, y ora bo kier papia 
di un proyecto manera un 
waf pa un ferry pa cual 
mas bien ta mustra riba 
un proyecto pa acomoda 
amigo y sponsornan. 

Shete aña largo minister 
Scorpion a traha den gabi- 
nete Mike Eman I y II y 
awor cu el a traiciona e or- 
ganisacion cu a forma su 
persona como politico, 
e ta pretende di elimina 
memoria di pueblo in- 
sistiendo cu e no tin nada 
di haci cu maneho hiba 
pa gobierno di AVP,” 
Parlamentario Arthur 
Dowers ta declara. 

Na antesala di 1 8 di Maart 

Prome Minister a informa cu lo entrega 
autonomia financiero na Hulanda 


Celebracion di Dia di Himno y Ban- 
dera e aña aki, lo haya un tolce dife- 
rente ya cu e incapacidad di gabinete 
Wever Croes, ta pone e pais na drem- 
pel di ricibi un ‘aanwijzing’ conoci 
tambe como KB, miembro di frac- 
cion di AVP, sr Michael Lampe ta 
mustra. 

“Den ultimo dianan nos por a tuma 
nota cu principalmente Prome Min- 
ister Wever Croes a bin informa 
pueblo, cu su gobierno lo no bay 
cumpli cu normanan stipula pa pre- 
supuesto 2018 y consecuentemente 
esaki lo bay nifica cu Aruba lo perde 
su autonomia financiero sin mas. 

Aki nos tin cu señala cu ta algo in 
usual pero na mes momento histori- 
co, cu net e partido MEP cu Betico 
Croes a funda pa logra autonomia di 
nos pais, awor bou guia di Evelyne 
Wever Croes, ta bay entrega auto- 
nomia financiero di nos pais na Hu- 
landa. 

Mientras cu ya caba Premier Wever 
Croes ta punta dede riba gabinete 
Mike Eman, tin cu bisa cu durante e 
periodo di ocho aña di gobernacion 
di AVP, nunca nos pais a yega na rand 


di un crisis cu su autonomia manera 
ta e caso na e momentonan ald. 

Tur esaki pa motibo cu gobierno di 
coalicion no tin e capacidad pa at- 
ende cu asuntonan general di nos 
pais, y ta acudi na e unico vision cu a 
marca existencia di partido MEP den 
gobernacion di nos pais den ultimo 
decada y mei, cu ta medida contra 
pueblo. 

Esaki a sosode na 2001, caminda 
fuera di a vries varios beneficio di 
trahadonan publico, gobierno di 
MEP a impone un serie di medida 
caminda esun di mas pisa tabata e 
famoso BBO di 3% cu awor ta bay 
bira 6% den algun luna. 

Lolce ta mas remarcabel di henter e 
desaroyonan aki ta, cu partido MEP 
a campaña den pueblo, pintando un 
otro scenario, sigurando pueblo cu 
nan tin solucion pa tur problema, cu 
prijs di awa y coriente lo bira menos, 
prijs di gasolin lo baha cu nan lo dre- 
cha e situacion financiero di nos pais 
den 30 dia. 

Sinembargo te cu awor cu e gobierno 
di coalicion aki ta na mando, pueblo 
no a ricibi ni un solo noticia posi- 



tivo despues di algo mas di 100 dia 
den gobernacion, caminda e unico 
grupo cu a ricibi sosten financiero, ta 
e grupo di coordinado y amigonan cu 
a ser tuma den servicio na diferente 
departamento di gobierno. 
Declaracion di Prome Minister Wever 
Croes e siman aki no ta duna mucho 
speransa cu su gobierno lo por haci e 
ehercicionan necesario di corta gasto 
na unda cu por den tur ministerio, 
pa asina tog logra na cumpli cu nor- 
manan stipula pa presupuesto 2018, 
cu ta un balanced budget di 0.5% 
plus,” Parlamentario Michael Lampe 
ta mustra. 

Sintonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 


l§h Noticia 

Minister President Evelyn Wever-Croes: 

Plan financiero ta parti di e 
rumbo di Bon Gobernacion 


no ta cambia nada di esalci sino ta 
un ripiticion pa loke ya a wordo pa- 
labra.” 


Prome Minister ta bisa: “Aruba con- 


DEN un comunicado ricibi for di 
Oficina di Prome Minister Evelyn 
Wever Croes ta papia di e rumbo 
nobo di su Gobierno ta tuma pa Aru- 
ba. Ta papia di e situacion malo cu 
nan a haya e pais aden, cu a yega di 
adverti Hulanda di e situacion y cu e 
plan financiero cu nan a presenta na 
CAFT ta e prome cu ta haya un reac- 
cion positivo di e comision alci. 

Un biaha mas e ta bisa den e co- 
municado cu Gobierno di Gabinete 
Wever-Croes manera cu nan a sinta 
cuater luna pasa, a cuminsa traha 
mesora. E problemanan financiero 
di Aruba ta exigi vision y curashi 
pa wordo atendi riba forma respon- 
sabel. Mesora e Gobierno aki a pidi 
Hulanda pa mas tempo y a palabra 
cu Conseho di Minister di Reino cu 
pa mas tarda 30 di april lo tin un pre- 
supuesto aproba pa 2018. 

“Nos ta tene nos mes na e palabra- 
cion aki y tur cos ta bayendo segun 
plannan. Pa fin di april nos ta keda 
cla”. 

Prome Minister Evelyn Wever-Croes 
ta duna di conoce cu pa prome biaha 
den historia Aruba a haya un revi- 
sion positivo di supervision di CAFT. 
“Den e carta di CAFT ta para cu esa- 
ki ta “een eerste betekenisvolle stap” 
cu kiermeen e ta un prome paso sig- 
nificante. Den tur otro consehonan 
cu CAFT a yega di skirbi tempo di 
Gobierno anterior, CAFT tawata bisa 
cu e plannan no tawata realistico. 
Awo si CAFT ta weita cu e plannan 
di Gabinete Wever-Croes ta realis- 
tico”. 

E declaracion di Staatssecretaris 


Knops cu Aruba por spera un KB si 
no cumpli cu e palabracion di 30 di 
april, Prome Minister ta bisa cu esa- 
ki no ta totalmente inespera. Esalci 
pa motibo cu e Gobierno anterior 
di Aruba, Gabinete Milce Eman no 
solamente un biaha pero tres biaha a 
viola ley cu ta hustifica un KB. 

“E prome biaha cu Gabinete Eman 
a viola ley ta cu e presupuesto 2018 
cu no a wordo entrega na tempo cu 
tawata 1 di september 2017. E di dos 
biaha ta e deficit di 2017 cu nan a 
gasta asina tanto placa den campaña 
cu a sali seis biaha mas halto cu ley 
ta permiti. E di tres biaha, Gabinete 
Eman a mara e Gobierno pa 2018 cu 
un deficit cu ta 12 biaha mas hopi cu 
ta permiti segun ley”. 

E Premier di Aruba ta expresa cu es- 
akinan naturalmente ta motibonan 
di sobra pa un KB y toch Conseho 
di Minister di Reino e tempo ey no a 
menasa cu un KB. 

Di otro banda, Prome Minister ta 
bisa cu e anuncio di Staatssec- 
retaris di Reino Sr. Knops toch 
ta cay un poco straño pasobra 
na e momenton- 
an aki Gobi- 
erno di Aruba 
ta den nego- 
ciacionnan cu 
Hulanda riba e 
plan financiero. 

Dus e anuncio 
di Sr. Knops 


oce retonan financiero y ta bay tuma 
hopi curashi y vision pa nos surpasa 
nan. Gobierno a prepara un trayecto, 
un plan responsabel con pa sali for 
di e problemanan financiero y pa nos 
sali mas firme di e problemanan aki. 
Nos ta keda concentra nos mes riba 
e plan aki pasobra pa Aruba esald ta 
importante. 

Gobierno no solamente ta trahando 
pa soluciona e problema financiero. 
Nos retonan ta hopi mas grandi pa- 
sobra nos ta trahando na un trans- 
formacion. Nos ta transformando 
gobernacion manera e tawata antes 
bou Gabinete Mike Eman unda esaki 
tawata un mal gobernacion pa trans- 
formeyhibe nabongobernacion. Nos 
tin pa evita di ripiti e mal ehempel- 
nan cu e Ministernan di AVP a duna 
y cu awo ta wordo sospecha di corup- 
cion. Integridad pa Gabi- 
nete Wever-Croes ta 
hopi importante. 
E plan financie- 
ro ta djies un 
parti di e trans- 
formacion aki 
na bon gober- 
nacion’ 

Cu un menu special y hopi premio 

Barceló Aruba a celebra Dia di Himno y Bandera 

Empleadonan a gosa masha di e dia special 

A parti e orario di lunch den tres sesion, cuminsan- 
do for di 1 lor di mainta te cu 2or di merdia pa asina 
acomoda tur e empleadonan trahando diasabra, pa 
celebra nos dia nacional, Dia di Himno y Bandera. 

Cu musica di Caha di Orgel, cu un menu crioyo, 
decoracion nacional y varios premio pa rifa entre e 
empleadonan, Barceló Aruba a celebra e dia special 
aki. Gerente General di e hotel, Samuel Johnson a 
felicita tur empleado na e ocasion special aki. 

E1 a splica cu esalci no ta prome biaha cu Barceló 
Aruba ta organisa eventonan asina, pasobra henter 
aña ta celebra e dianan importante pa empleadonan, 
manera ta Dia di San Balentin, Dia di Himno y 
Bandera, Dia di Obrero, Dia di Mama, Dia di Tata, 

Pasco, Aña Nobo y asina lo por sigui menciona. Tur 
celebracion ta bay cu evento y hopi biaha combina 
cu premionan. 

E edificio unda Barceló Aruba ta situa den pasado 
tabata Americana Hotel, despues a cambia pa Alle- 
gro Resort, despues a bira Occidental y na Novem- 
ber 2016 a cambia oficialmente pa Barceló. 

E hotel, operando segun e plataforma ‘All Inclusive” 
ta di 5 strea, cu un total di 373 camber, tu r cu 
balcon cu un bista espectacular di e lama di Palm 
Beach. E hotel ta conta cu no menos di 5 restaurant, 
diferente bar, centro di entretenimento nocturno y 

Barceló Aruba ta un di e hotelnan cu e grado di ocu- 
pacion di mas halto riba nos isla, henter aña. 

Simon Barceló a funda e grupo Barceló na aña 1931 
na e isla di Mallorca, na Spaña. Awendia e com- 
pania ta opera mas di 230 hotel cu mas di 50 mil 
camber den 21 pais. E grupo tin tambe un division 
di biahenan, esta e compania Avoris, cu ta dispone 
di mas di 700 agencia di biahe den 4 continente, 
varios operador di tours. Tambe nan tin nan mesun 
compania aereo. Na tur nan ta conta cu 24 mil em- 
pleado. 


hasta un casino. Na Aruba nan ta emplea mas o me- 
nos 400 empleado, den forma directo y indirecto. 

Treat tradicional 
pa dientenan di 
Aruba Bank 



DIABIERNA ultimo tur sucursal di Aru- 
ba Bank a treat tur cliente en conexion cu 
celebracion di nos dia nacional di Himno y 
Bandera. Clientenan cu a bishita un di e su- 
cursalnan di Aruba Bank a ricibi un dushi 
treat tradicional for di personal di e banco 
cu ta carga nomber di nos isla. Tur cliente a 
keda masha contento cu e treat y a gradici e 
empleadonan pa esaki. Aruba Bank a celebra 
nos dia di Himno y Bandera hunto cu su cli- 
entenan. 

Hilton Aruba 
Caribbean Resort 
& Casino ta celebra 
dia internacional 
di hende muher 



HILTON Hotel a tene un happening spe- 
cial den Ruby Room, na honor di e dia, or- 
ganisa pa Glenn Farro, Director di HR, den 
nomber di e Executive Committee. 

Farro a duna bon bini na e miembronan fe- 
menino di e ekipo, honrando nan riba e dia 
special cu ta conmemora e lucha di e hende 
muher pa logra e mesun derechonan den so- 
ciedad en general, y na trabao en particular. 
Den su discurso, Farro a revela cu 58% di 
empleadonan di e hotel ta hende muher y 
cu 13% di e top management ta den man di 
hende muher. Miembro di ekipo Rugia Siliee 
despues a comparti su sentimento- y pensa- 
mentonan di e ocasion, elaborando riba e cu- 
alidadnan unico y special cu e hende muher 
ta comparti cu nan famia y coleganan. 


Despues e invitadonan a pasa un rato ameno 
combersando mientras nan ta disfruta di coi 
bebe y snaclcs, sintiendo nan mes inspira y 
aprecia pa nan compañeronan y e comuni- 
dad. 

Riba potret por aprecia e happening den 
Ruby Room na honor di dia internacional di 
hende muher. 

En conexion cu celebracion di nos Dia Nacional 

Clarita Britten a cera conoci unda 
e magia di MetaCorp a cuminsa 



E tour di Clarita Britten a termina 
na oficina principal di MetaCorp 
situa den Wilhelminastraat. Aki 
Clarita y su ruman Wilca Britten a 
topa cu CEO di MetaCorp, Eddie de 
Veer, lcende a duna nan un recorido 
di tur loke nan ta haci y di e historia 
di MetaCorp. 

Riba dia di hende muhe MetaCorp a 
dedica e dia aki na Clarita Britten y 
pa esaki nan a haci un tour na dife- 
rente compania di MetaCorp, pa cera 
conoci mas di cerca cu e trabounan. 
E bishita na MetaCorp, net prome 
cu nos Dia Nacional, a bay hopi bon, 
Clarita y Wilca Britten ta dos perso- 
nahe hopi alegre y cu un energia con- 
tagioso, asina Eddie de Veer a sigura. 

E recorido cu nan a ricibi tabata un 
parti di e edificio unda MetaCorp tin 
un coleccion di cada articulo cu ta 
representa cada compania. 

Eddie de Veer a mustra unda e em- 
presa di cine a nace na 1920 y asina 
alci a continua cu e tour. “Pa nan e 
tabata recordar es vivir, pasobra ta- 
batin potretnan di Aruba y di The 


Cinemas di tempo cu e tabata de 
Veer Theater”, asina Eddie de Veer a 
conta despues di e presentacion. Ta 
articulonan cu ta pone nan bay bek 
den tempo. 

Clarita y Wika Britten ta dos persona 
cu tin un caracter contagioso, ener- 
getico y e empleadonan di MetaCorp 
a disfruta di nan presencia, manera 
Eddie de Veer a disfruta di nan pres- 
encia. 

Pa Clarita y Wilca Britten e bishita 
na e empresanan di MetaCorp tabata 
un tour hopi bunita y un experiencia 
unico. Nan a gradici Eddie de Veer 
y personal di MetaCorp p’e tour y e 
trato special cu nan a ricibi. Nan a 
gradici MetaCorp pa tur nan inversi- 
onnan, pa e desaroyo grandi cu nan a 
causa pa nos isla, pa a emplea tanto 
empleado den e casi 100 añanan di 
existencia y pa nan sigui padilanti. 
“No worry cu zelos”, Clarita Britten 
a bisa na final prome cu subi su Lim- 
ousine. 



MetaCorp ta existi desde aña 1920 
caba den negoshi di cine. Cu aper- 
tura di Lago a cuminsa cu E. De Veer 
Transport cu awendia yama ATCO 
cu despues a expande tambe den 
ATCO Concrete Products y Ecotech. 
Despues di segunda guera mundial a 
cumpra e planta di Coca Cola y asina 
a inicia Tropical Bottling, cu na ca- 
minda a expande tambe den Brou- 
werij Nacional Balashi. 

MetaCorp ta e empresa comer- 
cial mas bieu na Aruba y pronto ta 
cumpli 100 aña. Cu un fundeshi 
solido, cu un cultura di compania 
basa riba principionan di inversion- 
nan duradero y kere den emplead- 
onan, MetaCorp awendia ta cla pa 
e siguiente 100 añanan di progreso, 
cu talentonan manera Eddie de Veer, 
Robert Carrasquero y Guus Slab- 
bekoorn na cabes di e compania. 

TIME OUT cu Gregory 
Milliard majan 19 di 
maart E ta amplia pa 
nos con a bai na Brasil 


y tambe kiko mas tin ta 
spere. No perde.. 



BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 16 Mar, 2018 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.34 

1.36 


1.38 

Zwitserse frank 
(per 100) 

CHF 

187.04 

187.76 


188.56 

Pond sterling 

GBP 

2.41 

2.46 


2.52 

Japanse yen 
(per 10.000) 

JPY 

166.73 

168.26 


169.95 

EURO 
(per 100) 

EUR 

217.11 

219.09 


221.29 

Deense kroon 
(per 100) 

DKK 

28.44 

29.16 


29.96 

Noorse kroon 
(per 100) 

NOK 

22.08 

22.80 


23.60 

Zweedse kroon 
(per 100) 

SEK 

20.73 

21.45 


22.25 



Fiesta di San Hose ta ser 
celebra riba 19 di maart 

San Hose tin dos fiesta riba calendar liturgico 


E prome ta 19 di Maart - Hose, e casa di 
Mama Maria. Y e di dos ta 1 di Mei - Jose, 
e Trahado. 

“San Hose ta un homber di gran spirito. E 
tin un fe grandi, no pasobra e ta papia cu 
su mes palabranan, pero ariba tur cos paso- 
bra e ta scucha e palabranan di e Dios Bibo. 
E ta scucha den silencio. Y su curazon lceto 
keto ta persevera pa ta cla pa acepta e berdad 
cu ta contene e Palabra di e Dios Bibo,” San 
Huan Pablo II a yega di bisa un biaha., 

Tin masha poco tocante di e bida di San 
Hose den Scritura pero toch, nos sabi cu e 
tabata e casa casto di Mama Maria, e tata 
adoptivo di Hesus, un carpinte y un homber 
cu no tabatatin rilcesa. Nos tambe sa cu e ta 
bin di e stamboom riko di Rey David. 

Nos por wak di su accionnan den Scritura cu 
San Hose ta un homber compasivo, y obede- 
cido na e boluntad di Dios. E1 a stima Mama 
Maria y Hesus tambe y tabata kier a proteha 
nan y a provee nan cu tur cos. 

Door cu San Hose no ta aparece den Hesus 
su bida publico, na su morto, of resureccion, 
hopi historiado a kere cu San Hose proba- 
blemente a muri prome cu Hesus a inicia su 
ministerio publico. 

San Hose ta e patrono di hopi cos, incluyen- 
do e Iglesia Universal, di mayornan, di mori- 
bundonan y husticia social. 

Debotonan, Parokianonan y henter pueblo di 
Aruba ta cordialmente invita pa bin celebra 
fiesta di San Hose riba dialuna 19 di maart 
na Parokia di Misa La Birgen di Fatima. Pa 
6 or y 15 di atardi nos ta resa e Rosario na 
Mama Maria y despues ta celebra un Santo 
Sacrifio Solemn pa 7 or di anochi. 

Bini uno bini tur. 
































Dialuna, 19 Maart 2018 


AWEMainta 


Concierto Dominical Donny Laclé lo 
ta diadomingo dia 30 di maart 2014 

Ban disfruta di nos talentonan musical 










DIADOMINGO awor, dia 25 di maart 2018, Funda- 
cion pa HobenTalento Musical “Donny Laclé”ta presen- 
ta un biaha mas su Concierto Dominical, su concierto di 
tur fin di luna. E concierto ta tuma luga den “Café Musi- 
cal” den Biblioteca Nacional na Playa for di 11.00 or di 
mainta te 01.00 or di merdia. 

Diadomingo awor e concierto ta habri cu un trio forma 
pa Igmar Maduro, piano, Christopher Tiel, (cuarta) y 
Mario Kelly Jr. (fio) 

Despues ta sigui “Camilo Muyale y su 32 Tropical”. 
Camilo Muyale despues di hopi aña ta bay presenta 
atrobe cu su arpa y grupo di 5 musico, bou direccion di 
Camilo mes, tocando arpa, cuarta, bajo y timbalete. 

Nan lo brinda e publico un variacion di cantica. 


Como cantante invita Jossy Broldce lo canta 2 cantica 

Pa clausura e concierto y corona e ambiente nos ta haya 
un presentacion di Nuevo Sabor Musical. 

Nuevo Sabro Musical ta consisti di 6 integrante:cu ta- 
bata integrante di diferente banda aki na Aruba y a di- 
cidi di bin hunto pa pone ambiente pa e publico, y awe 
pa nos. 

E concierto aki ta priminti di bira uno hopi varia y ani- 
ma, pues, reserva bo diadomingo mainta. 

Entrada ta gratis, pero manera semper ta pidi un contri- 
bucion boluntario den e caha di glas, pa nos por yuda 
nos hobennan talentoso. 

Sea asina bon di bini trempan, pa haya un bon luga pa 
sinta y pa no perde nada di e concierto aki. E concierto 
ta cuminsa 11.00 or en punto. 

Aruba Bank contento di a celebra 18 
di Maart na Archivo Nacional Aruba 

Exposicion di deporte bon bishita riba dia di Himno y Bandera 




DLADOMINGO dia 18 di Maart Archivo Na- 
cional Aruba conhunto cu Fundacion Amigonan di 
Archivo tabatin e festividad nacional di e exposi- 
cion di historia di deporte. E evento aki tabatin e 
sosten di Aruba Bank, cual banco ta mustrando su 
sosten den deporte y cultura di Aruba. 

E exposicion di historia di deporte tabata bon bishi- 
ta, unda cu tur hende cu a drenta Archivo Nacional 
Aruba a haya sa mas over di deporte y baluartenan 
di Aruba. Den e parkeerplaats a tuma luga e gran- 
dioso festividad cultural nacional unda tabata tin 
un stage cu musica di DJ New Born, grupo di Ma- 
rio Lacle, Melodia y Rincon Boyz. Tambe e publico 
presente a disfruta di e bailenan di diferente grupo 
manera Candy Dancers, Dazzling Dancing Divas, 
Grupo Folklore di Santa Cruz cu nan baile di sinta, 
Gucci Dancers y Kids to Kids. 

E publico a pasa na e diferente tent pa busca cosnan 
tipico y crioyo pa come. Desde mainta trempan te 
atardi tur hende a disfruta dia di Himno y Bandera 
hayando sa mas di deporte di Aruba. Aruba Bank 
tabata contento di por a sostene e exposicion alci y 
di a mira un publico grandi cu a bin admira esaki. 

Sigui na pagina 23 > 

Ceremonia Protocolario d 

li Dia di Himno Y Bandera 

Deporte 


Cu dos gol di Lissandra Fradl 
La Fama ta supera Arsenal 



E ekipo di La Fama division Damas ta sigui riba e ca- 
minda pa logra su clasificacion entre e prome cuater di e 
campeonato cu ta duna derecho na participacion den e 
serie semi final. 

Cu dos gol anota pa e medio campista Lissandra Frandl 
y otro mas di e hoben delantero Shadira Croes, La Fama 
ta supera e ekipo di Arsenal cu anotacion di 3-0 den un 
wega cu e ekipo di Savaneta a domina for di comienso 
te fin. 

E triunfo ta duna La Fama un total di 19 punto y ta 
ocupa e di tres puesto riba e tabla di posicion mientras 
cu Arsenal ta lceda cu cero punto empata cu Deportivo 
Nacional. 

Na inicio di e encuentro La Fama a domina e accion riba 
tereno caminda Arsenal a limita su mes na hunga cu hopi 


hungado den medio campo y defensa, buscando un for- 
ma pa contra atake pa sorprende e defensa di e ekipo di 
Savaneta. 

Sinembargo e defensa di La Fama forma pa Nicole Gar- 
cia, Rosa Montiel y Algeisha a hunga hopi cera y no a 
permiti su mes wordo sorprendi mientras cu den medio 
campo La Fama a domina por completo. 

Sinembargo a bin dura te na di 19 minuut di wega cu La 
Fama ta logra saca bentaha di 1 -0 ora cu e campista Lis- 
sandra Frandl ta los un tiro di distancia cu ta sorprende 
keeper di Arsenal ora cu e bala a bay pega den skina ariba 
for di su alcance. 

Un tremendo gol den un periodo cu La Fama a domina 
totalmente pero no por a yega na mas gol y a dura te na 
di 32 minuut ora cu mesun hungado Fradl, ta bolbe los 
un tiro duro for di pafo di arena penal cu ta lastra bay 
pega den skina abou pa duna La Fama bentaha comodo 
di 2-0 y cu cual anotacion e prome tempo a finalisa. 

E situacion no a cambia den di dos tempo cu La Fama 
dominando pero no tabata efectivo den e parti final di su 
atakenan y e defensa di Arsenal trahando duro pa evita 
mas gol pero na di 65 minuut tabata e centro delantero 
Shadira Croes, e maximo anotador di campeonato, ta 
logra su di 15 gol di campeonato ora cu lceeper di Arse- 
nal logra saca un tiro lastra pero no por a domina e bala 
y aki Shadira ta pusha esaki den net pa pone La Fama 
ariba 3-0. 

Cu e score aki tambe e wega a bin termina na fabor di La 
Fama cu ta sigui riba bon caminda pa alcansa e serie semi 
final un biaha mas. 

E proximo wega di La Fama ta programa pa tuma luga 
diabierna 6 di april contra di Deportivo Nacional y esalci 
lo wordo hunga den Compleho Deportivo Frans Figaroa 
pa 8’or di anochi. 

Arsenal ta bolbe mira accion dialuna 19 di maart ora cu 
nan enfrenta e ekipo di Riverplate den wega cu lo wordo 
hunga den Centro Deportivo Guillermo Prospero Trini- 
dad pa 8’or di anochi. 

















Dialuna, 19 Maart 2018 


AWEMainta 


Lus...Camera...Fi esta 


3 Grandi a topa 'Kara Kara' den Mojito's 






DIASABRA ultimo Mojoto’s ta- 
bata e lugar pa bay mira con 3 can- 
tante di taya a topa ‘Kara Kara’. 
Roald Balentien, Jerrino Bass y Roc- 
co, acompaña musicalmente pa e 
banda Mellow, Beatz y Tyson Enter- 
tainment, a sa di pone bon ambien- 
te pa tur esnan presente. Por a mira 
presencia special di e muchanan di e 
agrupacionnan D’Licious y Buleria 
pa caba di completa e ambiente. 

Pronostico di tempo 

Pronostico di tempo pa 
awe dialuna 19 di maart 



Tempo: 

Diadomingo anochi tempo lo ta levemente te parcialmente nubla y generalmente seco. 

Den marduga tempo lo ta levemente te parcialmente nubla sin awacero di importancia. 

Temperatura maximo lo ta di 32 grado celsius y temperatura minimo 26 grado celsius. 

Biento: Modera te basta fuerte for di direccion oost. Forsa 4 te 5 (20 te 39 km/ora, 11 te 21 nudo). 

Den dia biento lo ta fuerte te duro den rafaga. Forsa 6 te 7 (40 te 61 lon/ora, 22 te 33 nudo). 

Situacion general di tempo: 

No ta spera cambionan significante den e tipo di weer cu tin actualmente. Condicionan generalmente seco lo keda 
prevalece durante e proximo 24 ora. 

Stof fini suspendi den aire lo sigui limita visibilidad un poco den e proximo dianan. 

Condicion di laman: 

Olanan di laman lo ta for di direccion oost cu altura di 4 te localmente 7 pia. E olanan di mas halto lo ta na costanan 
oost, noord te noordwest di e isla. Ta sugeri ocupantenan di boto chikito pa sigui procede cu cautela riba laman 
habri. 

Temperatura di superficie di laman: 25 grado celsius. 

Fenomenonan special: ningun 

Potencial di awacero pa proximo 24 ora: menos di 1 mm 

Registracion di temperatura (celsius) y awacero (mm) den ultimo 24 ora: 

Airport: max 31 / min 25 / 0.0. 

Pronostico di tempo pa proximo dianan di siman: 

Levemente te parcialmente nubla y generalmente seco. Biento lo ta for di direccion oost y modera te basta fuerte. 
Den dia fuerte te duro den rafaga. 

Temperatura max/ min lo ta: 32/25. 








Dialuna, 19 Maart 2018 


AWEMainta 



Corsou 

Nq Sint Maarten 



Theo Heyliger a haya encargo di Gobernador pa forma Gobierno 



GOBERNADOR di Sint Maarten, 
Eugene Holiday, a enkargá e lider di 


partido United Democrats pa forma 
un gobiernu di koalishon pa e pais. 
Dia 26 di februari tabatin elekshon 
na Sint Maarten despues lcu parla- 
mento a duna gabinete Marlin voto 
di deskonfiansa pero ningun partido 
a gana mayoria apsoluto den e elek- 
shon ku a sigi. 

Heyliger mester presentá un pro- 
grama di gobernashon den un rapórt 
final lcon e ta bai forma gobiernu mas 
pronto posibel. 

E koalishon mester tin un mayo- 
ria mas amplio posibel i konsisti di 
ministernan ku ta komprometé lcu 
bienestar di pueblo di St. Maarten i 
rekonsrukshon di e pais. 

Heyliger mester apliká tur regla pa 
forma gobiernu manera e proseso di 


screening i kon ta nombra minister. 

Den e programa di gobernashon mes- 
ter garantisá bon koperashon ku go- 
biernu di Ulanda, Banko Mundial (pa 
e finansiamentu di rekonstrukshon) i 
partnernan sosial i ekonomiko. 
Ademas mester kuminsa urgente- 
mente ku preparashon pa temporada 
di orlcan dje aña aki pa no pasa lcu e 
isla loke a pasa aña pasá. 

Parlamento di Sint Maarten tin 15 
miembro: United Democrats 7, Na- 
tional Alliance 5, United St. 

Maarten Party 2, i St. Maarten Chris- 
tian Party 1 asiento. 

Sint Maarten a haña su di kuater 
parlamento den menos ku ocho aña 
i ta habri aña parlamentario dia 2 di 
aprel. 


Apoderadonan di 
Banko Sentral a tene 
reunion na St. Maarten 


WILLEMSTAD - Djarason 14 
di mart ultimo a tuma lugá e re- 
union anual entre e apoderadonan 
di Banko Sentral di Korsou i Sint 
Maarten kaminda e apoderadonan 
ta minister Kenneth Gijsbertha pa 
Korsou i Michael Ferrier pa Sint 
Maarten. 



Durante e reunion nan a trata e 
tema di perspektiva ekonomiko 
pa Korsou i Sint Maarten, impak- 
to di orlcan Iran pa e isla di Sint 
Maarten. e papel di Banko Sen- 
tral den rekonstrukshon di Sint 
Maarten i strategia nobo di Banlco 
Sentral bou di gerensha nobo. 
Minister Gijsbertha a bisa su ko- 
lega di Sint Maarten ku e isla por 
konta k yudansa di Korsou den 
rekonstrukshon dje isla. 

Kalid Attaf sentensió pa a drop shofur di un outo pa / carjacking / 


WILLEMSTAD - E suidadano Kalid Attaf di 24 aña di 
edat, kende ta nasé na Ulanda ayera tabata den sala di korte 
komo ku dia 15 di ougustus 2017 el a drop shofur di un 
outo, pone ku esaki di spantu mester a baha for di su outo di 
manera ku Kalid Attaf por a take care di e vehikulo. 


prosésverbal ku polisnan a traha di dje, pasobra no ta bérdat 
loke nan a skirbi. Un otro punto ku a kapta atenshon ta e 
hecho ku tratamentu di e kaso di Kalid Attaf a kuminsá mu- 
chu mas ku tabata programá komo ku tabatin problema pa 
transport’é trese sala di korte. 


Kalid Attaf a hasi uzo di algu ku ta parse un arma di kandela. 
E1 a tene e artefakto ald den direkshon di e persona, bisando: 
“Baha for di outo”. Ta trata aki di un Kia Picanto, plachi di 
number I</ 12-99 ku ta pértenesé na e shofur di fam Pietersz. 
Straño di hinter e kaso aki ta ku Kalid Attaf, despues di a 
kore bai dal un trep, a yama doño di e outo bis’é bin tum’é 
bék. 

Kalid Attaf ldaramente lo tabata konosé e persona en kues- 
tion. Den sala di korte Kalid Attaf a deldará ku e no a firma e 


Kalid Attaf lo a rabia i burdugá masha pisá mes den prizon 
di manera ku e no kier a habri porta di su sél pasobra e no a 
haña kuminda i ku esei a pon’é rabia masha pisá mes. 

Kalid Attaf a bisa di ta uza mariwana pa kalma su mes. Wes i 
fiskal a lamentá ku e hóben aki no tin un pasado ku hustisia 
i ta hañ’é den un situashon ferfelu manera esun aki. Fiskal a 
demandá un kastigu di 36 luna di kua 18 kondishonal i un 
periodo di prueba di 3 aña i ta presis loke wes a bai di akue- 
rdo kuné. Wes no a haña ta nesesario pa dun’é guia obligato- 
rio di Reclassering. 


Akshonnan den kuadro di Sentro di Akshon Kórsou dunando fruta 


WILLEMSTAD - Den e siman ku a pasa, Sentro di Ak- 
shon Kórsou a realisá diferente intervenshon hudisial ku a 
duna resultado positivo. 

Entre otro a konfiská un kantidat di arma di kandela, arma 
blanku i droga. 

Di e forma aki diferente partner den kadena hudisial ta sigui 
traha huntu pa logra kombati kriminalidat i trese e sentido di 
seguridat bék den nos komunidat. 

Arma di lcandela i droga 

Un di e akshonnan di ACOC ku a duna resultado, ta un reda- 
da hudisial ku a tuma lugá djárason 14 di mart den un kas na 
Soto. Durante di e akshon ald a bin topa ku un arma marka 
Baretta i tambe munishon. Riba djaweps 15 di mart Polis, 
Koninldijke Marechaussee, Curacaose Militie i Duana a tene 
un kóntról den e áreanan di Rancho i riba Ronde Klipweg. 

E kóntrólnan ald tabata dirigi riba violashon di lei di arma di 
kandela. Durante di e kóntról a konfiská arma blanku i droga 
i a hasi dos detenshon. Tambe Polis, den kuadro di e trabou- 
nan di ACOC a detené un hómber sospechoso di violashon 
di lei di arma di kandela. 

A resultá despues ku e persona aki ta empleá na un kompania 


di seguridat pero ku na momento di kóntról e no tabatin e 
pérmit pa karga arma di kandela huntu kuné. 

Minister di Hustisia, Sentro di Akshon Kórsou i tur partner 
den kadena hudisial ta tuma kargamentu i uso di arma sin 
pérmit pa hasi esaki, hopi na serio. Pues ta di sumo impor- 
tansia pa personanan ku tin pérmit pa karga arma di kandela, 
tin e pérmit aki den nan poder tur momentu, manera lei ta 
preskribi, pasobra di ningun forma lo no tolerá kargamentu 
di arma ilegal. 

Trafikashon di hende 

Pa loke ta trata e aspekto gubernamental den Sentro di Ak- 
shon Kórsou, a yega na e medida atministrativo pa retirá pér- 
mit di establesimentu i HORECA di e establesimentu Ban- 
dera Grill, a konsekuensia di e echo ku e propietario i su 
esposa a keda sentensiá pa trafikashon di hende. 

Di e forma aki Sentro di Akshon Kórsou ta sigui ku akshon- 
nan riba nivel di informashon, investigashon (opsporing), 
mantenshon di órden i lei i maneho atministrativo pa asina 
atendé ku e problemátika rondó di 5 tema esta: arma di kan- 
dela, droga, likidashon, trafikashon di hende i formamentu 
di ‘géng’. 

E prosedura ta aprobá kaba 



Porffin ta hasiendo intentonan serio 
pa nombra un direktor di Turismo 


WILLEM STAD - E Konsehero 
mayó di gobiernu den asuntunan di 
nombramentu di alto funshonario i di- 
rektornan di kompanianan di gobiernu, 
mr. de Palm, a duna su Buena Pro na e 
prosedura ku ekspertonan a prepará pa 
selektá i nombra un direktor Fundashon 
di Turismo di Korsou. 

E fundashon ta kai bou di minister Mar- 
tina. 

Pa lei gobiernu mester pidi konseho di 
SBTNO ora nan ke nombra un fun- 
shonario haltu of komisario tambe den 
direktiva di fundashon i kompanianan 
di gobiernu. 

Pa traha e prosedura, gobiernu a kontra- 
ta un firma di konsultador eksterno. 
(Aparentemente den seno di gobiernu 
mes no tin eksperto kompetente pa for- 
mulá e kondishon i eksigenshanan: red). 


Den e kaso aki ta trata dje trayekto pa 
nombra un direktor di turismo. 

Ya ta siglos ku ta un direktor interino 
tin na Ofisina di Turismo di Korsou i 
luna pasá Konseho di Minister a haña 
un karta di e hunta di komisario tokante 
kontratashon di un direktor di turismo. 
Foi aña pasá yuli KPMG 18 di yuli 
KPMG a manda un programa detayá di 
tur e pasonan ku mester kana pa yega 
na kontratashon di un direktor. 

Hasta teksto dje aviso kaminda ta buska 
un direktor nan a redaktá pa gobiernu. 
Igual nan a spesifiká kiko ta eksigensha 
pa hunta di komisario. Esei ta pa duna 
konseho riba kiko nan mester paga tinu 
ora nan ta rekomendá pa nombra e di- 
rektor. 

Ta bin e pregunta: kuantu ta paga e 
komisarionan e trabou di konsehá e di- 
rektor? 


Ningun hende no ta bira komisario pa 
gobiernu sin kobra, es más, e ta un se- 
gundo salario den sierto kasonan. 

Ta hunta di komisario ta traha un propo- 
sishon kuantu ta paga e direktor, kiko ta 
parti fiho dje salario i ki parti ta varia- 
bel. areglo di penshun i kompensashon. 
Pero prinsipalmente Konsehero di Go- 
biernu ta paga tinu pa na momento di 
nombra un direktor, esaki ta sosodé di 
un forma transparente i neutral. 

Hasta pa buska un firma di konsultador 
pa traha e prosedura mester tin transpa- 
rensha i mester tene destaho. 

Den e kaso pa buska un firma konsul- 
tador Konsehero di gobiernu no a nota 
kon a yega na skohe KPMG. 

Wél a stipulá ku e komisarionan lo sele- 
ktá un direktor nobo pa Ofisina di Tur- 
ismo den e periodo di februari te ku mei 
2018. 


Ekspertonan Ulandes a evaluá kondishon di refineria Isla 


WILLEMSTAD - Durante di e siman 
aktual, un ouditoria tékniko a tuma lugá 
na Refineria Isla, riba petishon di Promé 
Minister Eugene Rhuggenaath. 

For di djaluna 12 di mart ultimo, dos 
eksperto riba tereno di seguridat indus- 
trial di Veiligheidsregio Rotterdam Rijn- 
mond, a kuminsá ku e ouditorio tékniko 
di refineria Isla. 

E ekspertonan tin mas ku dies aña di 
eksperensia riba tereno di seguridat in- 
dustrial, trahando den e area di Haf di 
Rotterdam, kaminda tin un kantidat im- 
preshonante di industria di petroldmiko. 


E ouditoria ta konsisti di tres parti. 

E parti ku ta tuma lugá den e siman aki 
ta esun di análisis ñsiko ku téstnan di 
diferente instalashon. Despues ta sigui 
e fase di studia data i informashon i por 
ultimo ta hasi entrevista ku diferente 
hende na mando. 

Despues di kompilá tur informashon, ta 
kuminsá ku konldushon i duna resultado 
kompaña pa rekomendashon. Ta tuma 
alrededor di 2 pa 3 siman pa realisá e 
trayekto kompleto i entregá e rapórt. E 
resultado di e ouditoria tékniko mester 
duna un bista profundo riba seguridat 


di instalashon i sistemanan ku tin riba 
tereno di Isla i kon pa kontrolá i kom- 
bati insidentenan di peliger. 

Motibu pa hasi e ouditoria aki tabata 
entre otro konldushonnan den e rapórt 
trahá a konsekuensia di e kandela ku a 
tuma lugá na mei 2017 i tambe pa am- 
plia Kórsou su Plan di Kalamidat. 

E ouditoria ta bou di guia i supervishon 
di e kordinadó di krisis i desaster di Kór- 
sou, huntu ku Refineria di Kórsou. In- 
tenshon ta pa despues konhuntamente 
palabrá kon pa apliká rekomendashon- 
nan ku ta sali for di e ouditorio tékniko. 

Bukinan nobo bilingual pa mucha ta bai 
skolnan di Fundeshi 7 Juny i Gerald ku fakansi 7 




WILLEMSTAD - Despues di fakansi di Pasku di 
Resurekshon 30 slcol di enseñansa di fundeshi na Kórsou 
ta risibi e dos tomonan di e buki nobo bilingual pa mu- 
cha ‘Juni i Gerald lcu fakansi’ huntu ku e kartanan pa lés 
pa e alumnonan di grupo 5 i grupo 6. 

E muchanan hómber i muhé ta eksperensiá huntu ku e 
primunan den e buki avonturanan di suspenso, chistoso, 
pero tin biaha tambe tristu. 

Sentronan di hubentut tambe ta haña ambos tomo di e 
buki. Esaki ta posibel danlci na un inisiativa di e sekshon 
Kórsou di Orde van den Prince, ku ta atendé ku idioma, 
historia i kultura di Hulandes i Papiamentu na Kórsou. 
Ku e bukinan na Papiamentu i Hulandes e organisashon 
ke kontribui na desaroyo di idioma di e alumnonan di 
skol básiko. 

Presentashon di buki 

Ayera djabiérné 16 di mart a presentá e bukinan durante 
un enkuentro spesial na Children’s Museum Curaçao. 
Meskos lcu Orde van den Prince, Children’s Museum 
Curaçao tambe ta sostené e balor di desaroyo di idioma 
serlca mucha. 



Gerry Lendering, presidente di sekshon Kórsou di Orde 
van den Prince i alabes kordinador di e proyekto, ta en- 
fatisá: “E museo ta e sitio prefekto pa e presentashon di 
un buki pa mucha lcu a salca na dos idioma. Ta trata di 
diesdos kapitulo ku diesdos storia aktual”, segun señora 
Lendering. 

Tokante e bukinan 

E bukinan ta bai riba Juny di 10 aña ku ta biba na Kór- 
sou i su primu di mes edat Gerald for di Hulanda duran- 
te fakansi di Pasku (di Nasementu) di nan aventuranan 
na Kórsou i Boneiru i fásilmente nan ta deskubri lcon e 
kulturanan di e islanan i Hulanda ta diferensiá. 

Miembronan di Orde a skirbi e storianan na Hulandes 
i Lucille Berry-Haseth i Sidney Joubert a tradusi nan. 
E ilustrashonnan ta di e alumnonan di skol sekundario 
Naomi Noort i Joy Kloppenburg lcu semenalmente du- 
rante un aña na kas di famia Lendering nan a traha riba 
e dibuhonan. 

E diseñadó gráfiko Irving Schenker a kompaginá e teksto 
i imágen huntu. 

Kai di panchi den kandela 



Venezolano sentensiá pa transporte di arma di kandela 


WILLEMSTAD - Otro kaso di 

venezolanonan ku a drenta Kórsou pa 
trese arma di kandela riba e isla aki ta 
esun di e venezolano Rommel Marti- 
nez Delgado di 27 aña di edat, kende 
ayera tabata den sala di korte. Tabata 
dia 12 di desémber 2017 pa 4’or di mar- 
dugá ku outoridatnan a pone man riba 
e hómber venezolano, kende a tuma un 
kaha ku arma di kandela for di un tal 
‘Adrian’ kontra promesa di pago di 1000 
dóler pa entregá e kaha ald ku den dje 
un saku ku arma di kandela. 

E Venezolano aki, esta Rommel Mar- 
tinez Delgado, yegando Kórsou mester 
a duna un persona ku yama ‘Iskiel’ e 
arma. E tal ‘Iskiel’ aki lo mester a para 
warda na Caracasbaai pa djei despues di 
risibi e armanan i munushon e entregá 
Rommel Martinez Delgado na su turno 
1000 dóler merikano. 

Un lista largu Ministerio Publiko, pa 


medio di mr. R Koert a presentá di e ar- 
manan konserni. Abogado di Rommel 
Martinez Delgado, den sala di korte 
ayera, mr. van Gils a hasi e kompara- 
shon ku mulanan di droga, kendenan 
den mayoria kaso segun e abogado no 
sa kiko ta e kontenido real di loke nan 
ta transportá. 

Rommel Martinez Delgado a bisa ku 
e tabatin sospecho ku lo ta algu robes, 
pero e no tabata sa ku ta trata aki di 
arma di kandela. Adrian su nómber real 
ta Daniel Adrian Camargo Plaza, segun 
e dokumento ku Rommel Martinez Del- 
gado mes a entregá na outoridatnan. 
Mas aleu a bini padilanti ku Rommel 
Martinez Delgado mas bien ta trans- 
portá boto i of lanchanan trese Kórsou i 
ku e no sa tin nada di haber ku arma ni 
droga. Natural e akusado Rommel Mar- 
tinez Delgado a referi na e situashon 
aktual na Venezuela, ku e i su famia ta 


pasando hamber, ku nan no tin di kome 
ni di bebe, komo tal no a ked’é na otro, 
sino di kometé e akto kastigabel numa. 

Segun Rommel Martinez Delgado, su 
kasá bibá na Venezuela, entre tantu ta 
wórdu menasá ku frekuensia pasobra el 
a papia i menshoná nómber. Wes a pun- 
tra Rommel Martinez Delgado pakiko 
e no a ni sikiera benta e pakete ku e ar- 
manan di kandela den laman. 

E akusado a kontestá ku su probleman- 
an lo a bira ainda mas grandi, debi ku 
esnan ku a dun’é e enkargo lo pensa kasi 
sigur ku e a tene e arma di kandela pa 
su mes. Ademas pasaheronan na bordo 
lo a wet’é hasi algu ku ta lanta sospecho. 
Finalmente abogado mr. van Gils a sup- 
lika wes pa tene konsiderashon debida- 
mente ku su ldiente i sigur no duna un 
kastigu asina haltu. 


Sail di 'One in, One out' 

Duo ku arma di kandela sentensiá, unu a sali liber e otro ta keda será 


WILLEMSTAD - E kolombiano Eduar- 
do Montiel Pereira (22 aña) i Marcelli 
Jozef Maria (20 aña) tabata den sala 
di korte ayera. Tabata 23 di novémber 
2017 ku polisnan a haña e yamada ku 
un outo ku lo ta moviendo riba Cara- 
casbaaiweg for di dje lo mester tabatin 
tiramentu den laira. E outo lo mester a 
move pasando na Alivio Centrum, truk 
di pan, banda di Barbeque Espress riba 
Caracasbaaiweg i pómp di gasolin. Polis 
a bin haña e outo manehá pa Eduardo 
Montiel Pereira ya ku nan a kore pasa 
banda di diskoteka Spoonz. 

Marcelli Jozef Maria kende tambe ta- 


bata den e outo a rekonosé ku e arma di 
kandela tabata di dje i ku ta un venezo- 
lano a pidié ward’é pe. Eduardo Montiel 
Pereira a ninga redondamente ku e sa 
algu di e arma di kandela. 

Wes a opservá ku e restunan di bala ku 
a haña riba Caracasbaaiweg ta indiká ku 
nan lo ta pértenesé na e arma di kan- 
dela, Glock modelo 17, ku polisnan a 
konfiská den e outo di e dos hóbennan 
ariba menshoná. 

Sinembargo e dokumentonan riba e 
parti aki no ta kompletu, anto esei a 
sali sigur na fabor di shofur di e outo, 
esta Eduardo Montiel Pereira. Abogado 


señora mr. A Sulvaran a hiba un defensa 
masha dediká mes di manera ku su Ed- 
uardo Montiel Pereira a sali den pleno 
libertat, siendo Marcelli Jozef Maria 
(defendé pa abogadonan mr. Maritsa 
Becher i mr. H Alejandra) si a keda será. 
Fiskal a pidi un kastigu di prizon di 18 
luna inkondishonal pa Marcelli Jozef 
Maria, siendo pa Eduardo Montiel 
Pereira un kastigu di prizon di 18 luna 
di kua 6 luna kondishonal i un periodo 
di prueba di 3 aña. Finalmente wes a 
haña ku no tin prueba di kulpabilidat di 
Eduardo Montiel Pereira i a laga esaki 
bai liber. 

Komo parti di e programa di ouditoria di kalidat 


CTB ta sertifiká 4 akomodashon i 7 operador di buseo 




WILLEMSTAD - Resientemente Ofisina di Tur- 
ismo di Kórsou i Dr. Steven Martina a entregá serti- 
fikado na 4 akomodashon i 7 operador di buseo ku 
a pasa e programa di ouditoria establesé dor di CTB 
den estrecho kolaborashon ku Curaçao Innovation & 
Technology Institute (CITI) lcu élcsito. 

Ophetivo di e programa, establesé na aña 2015 ta 
pa promové i mantené kalidat di tur empresa ku ta 
operá den nos industria turistiko. Komo parti di e 
programa, empresanan den industria di hospitalidat 
i turismo ta risibi un ouditoria óf ta lceda re-ouditá 
kada pasa 2 aña basá riba normanan di kalidat relco- 
nosé den nos merkado lokal i internashonalmente. 
Den e tanda aki a entregá sertifikashon na e siguiente 
akomodashonnan: Lagoon Ocean Resort, Casa Man- 
go Lodge, Lotus Villas i Caribbean Flower Apart- 
ments. Tambe a entregá sertifikashon na 7 operador 
di buseo ku a keda re-ouditá, nan ta Goby Divers, 
Bahia Diving, Go West Diving, Curaçao Divers, Ca- 
ribbean Sea Sports, Coral Divers B.V i Epsilon Dive 
Center Curaçao. E sertifikashon ta bálido pa 2 aña. 

Próksimamente lo sigui lcu ouditoria di mas alcomo- 
dashon i operadornan di buseo. Partisipashon na e 
programa di kalidat ta kompletamente boluntario. 


Futuro direktor di Turismo mester skor punto pa haña nombramentu 


WILLEMSTAD - Un dje kondishonnan ku Konsehero di 
gobiernu mr. Donald de Palm a stipulá a yega na nombra- 
mentu definitivo di un direktor nobo pa Ofisina di turismo, 
ta ku e mester pasa un proseso kaminda e tin ku skor punto 
pa demostrá ku e ta kompetente pa okupá e puesto. No ta 
sufisiente pa nan manda bisa ku tal i kual ta esun mas kom- 
petente: nan mester proba esaki mustrando e kantidat di 
puntonan ku ela skor. 

Si e prosedura bai dje forma aki Konsehero di gobiernu no tin 
problema ku e prosedura i e proseso di selekshon. 

Durante selekshon di e direktor nobo, mester tene kuenta ki 
posishon e ta bai okupá den e fundashon, kiko ta su tarea i 


responsabilidatnan. Entre otro. 

Unabes ku ta preparando of ehekutando e proyekto pa sele- 
ktá un direktor, Konsehero di gobiernu a probechá pa hala 
atenshon di minister Martina riba e hecho ku mester lanta 
un órgano ku ta fiha salario i kondishonnan sekundario di tur 
direktor i komisario. 

Ela hasi un apelashon urgente riba e minister i su koleganan 
pa lanta e órgano aki. 

Por lo demas Konsehero Mayó mr. de Palm e tin pas ku e 
prosedura pa selektá i nombra un direktor na ofisina di tur- 
ismo. 

Edlyson Leuteria kastigá pa 
ladronisia na Quality Car Rental 


WILLEMSTAD - E suidadano Edlyson Leuteria di 28 
aña di edat ayera su kaso a trata den korte i ta relashoná 
lcu un akto di ladronisia lcu el a lcometé dia 15 di novém- 
ber 2017 na e negoshi Quality Car Rental. 

Edlyson Leuteria manera ta parse tabata empleá na e ne- 
goshi aki i el a pérdé trabou, anto aparentemente e no 
tabata konforme lcu e forma lcon lcosnan a bai. 

Anto asina ei el a disidi di hórta algun merkansia di 
importansia ku ta aparato di preshon haltu di e marka 
Karcher, mashin di bunder marka Karcher, algun bóter 
konteniendo e likido pa limpia vehikulo. E akusado mes 
no tabata presente, sino solamente su abogado señora 
mr. J.J. Hardeveld. 

Prueba sufisiente tabatin kontra di Leuteria i eseinan ta 
e kámaranan ku tabatin instalá na e sitio i ku debidam- 


ente a filma lolce a sosodé, potrétnan di e merkansianan 
ku e señora di Leuteria a entregá bék na polisnan, anto 
deldarashonnan di testigu. 

Abogado señora mr. Hardeveld kier a laga parse ku Edly- 
son Leuteria a bai lcu propiedat di e empresa, pero nin- 
gun momento so no ke hasi menshon di ladronisia, aña- 
diendo lcu e persona mesora tabata dispuesto pa entregá 
e lcosnan bék. 

Pero, wes señora mr. Edelenbos a bisa ku enfátikamente 
mester papia aki di ladronisia ya lcu ta trata di poder- 
ashon di propiedat di otronan. Na aña 2013 tambe Edly- 
son Leuteria tabata envolvi den un otro akto kastigabel. 
E demanda di fiskal di Ministerio Publiko ta 6 luna 
kondishonal i 100 ora kastigu di trabou, sino sin kumpli 
60 dia e lo mester sinta ainda. 


Kaba di sali prezu até a kai atrobe 

Kastigu di prizon a kai pa Gilmer Martis 
pa poseshon di arma di kandela 


WILLEMSTAD - Aparentemente awe den siglo 21 
kaminda tur hende sa lesa i skucha notisia, tin hende ku 
ainda no sa ku poseshon di arma di kandela ta kastigabel 
maske no hasi uzo di e arma. 

E suidadano Gilmer Martis di 21 aña di edat tabata 
koriendo den su outo den kompania di su frei dia 7 di 
desémber 2017. 

Un patruya di polis su tras direpente a mir’é hasi un 
maniobra straño. Banda di brug di ponton Gilmer Martis 
a baha glas di outo, anto zuai un arma di kandela, esta un 
arma outomátiko benta afó. No muchu despues, atrobe 
pa na mas of ménos 50 meter di distansia el a bolbe baha 
e glas di outo benta e artefakto pa tapa zonido di bala 
benta afó. 

Polisnan a para Gilmer Martis i su frei a papia mesora, 
anto Gilmer Martis despues a hañ’é ta atmiti. 

Ni dos dia a pasa ku Gilmer Martis a sali for prizon, pa- 
sobra e tabata será pa otro akto kastigabel ku el a kometé 


i tabata 5 di desémber 2017 lcu el a rekobrá su libertat. 
Na aña 2013 el a kai será i sali na aña 2016 liber pa no 
muchu despues atrobe e lcai será. 

Gilmer Martis a bisa wes ku el a kumpra e arma di kan- 
dela pasobra nan ta busk’é pa mata. E no kier a bisa lcen 
ta busk’é pa mata, pero ta parse ku e kaso aki ta unu se- 
rio. Mas aleu a bini padilanti ku ounlce ta trata di un sui- 
dadano hóben, su problemanan ku hustisia ta numeroso. 

Tin un investigashon di ladronisia i outoridatnan ta pen- 
diente di resultado di tést di DNA. Pa lolce ta trata e 
arma di kandela, el a bisa ku ta serka un venezolano el a 
lcumpra e mashin-gun i e aparato pa tapa zonido di bala. 
Fiskal mr. R. Koert a pensa riba un kastigu di prizon di 
48 luna inkondishonal, pero wes señora mr. Edelenbos, 
skuchando abogado mr. van Gils a tene e kastigu na 48 
luna di lcua 12 luna kondishonal i un periodo di prueba 
di 3 aña. 

Cumana 76 
fj Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"Laga e muchanan y no strobanan di bin serca Mi, 
pasobra e reino di shelo ta pertenece 
na esnan manera esakinan." 

Mateo 19:1 


Cu hopi tristesa y dolor nos ta participa 
fayecimiento di nos Angelita stima: 



Kayliezenne 
Hailey Leah Hodge 

*6-03-2018 tl 0-03-2018 
Na nomber di su: 

Mayornan: Elselyn Werleman & Kendrick Hodge 
Welonan: Elsa & Mario Werleman 

Milangela Tromp & Roy Hodge 
Bisawelonan: Secondina & Jan Rafael Werleman 
CarmenTromp Rodriguez 
Tanta&omo: Roanne Hodge 

Rigomar Werleman 
Madrina: Damara Rasmijn 

Padrino: Dennyl Kock 

Den nomber di demas famia ta invita pa acto di 
entiero cual lo tuma lugar diamars 20 di maart 
2018 na Aurora Funeral Home di 9 or pa 11 or di 
mainta, despues saliendo pa santana catolico De 
Vries na Santa Cruz. 

Mayornan ta desea pa bin cu colornan alegre, 
preferibel roos of binja. 

Despues di entiero nos no por ricibi bishita di 
condolencia na cas. 



Gradicimento y Invitacion 

Pa medio di esaki famia Tromp kier a gradici tur 
esnan cu na un manera of otro a duna nos sosten, 
consuelo y forsa durante e tempo dificil cu e 
fayecimento y despedida di nos defunto stima: 



FranciscoTromp 

Un danki na un y tur cu a manda carchi, krans, of a 
hasi yamada telefonico. 

Boso muestra di atencion tabata un gran Consuelo 
pa nos. 

Na mes momento nos ta invita famia, bisiña-, 
amigo-y conocirnan 

pa compaña nos na 3 Santo Sacrificio di Misa 
dialuna 19 di maart, diaranson 21 di maart y 
diabierna 23 di maart na misa Santa Anna na 
Noord. 


Boso presencia ta altamente aprecia. 





ç<fwmrf C 


* Cumana 76 

Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"Dios ta amor... y amor ta Dios, 
maske mi no ta na e mundo aki, tur dia lo mi ta 
banda 

di boso Curazon, mi por steuns di loke Señor ta 
hasi" 


Cu inmenso tristeza na nos curazon, nos ta 
anuncia cu ba bay laga nos inespera, nos mama, 
wela, cunja, ruman, tanta, amiga stima: 



Maria M Gomes 

Mihor conoci como"Dudu"of"Tanta Ija" 

*27 May 1941-115 Maart 2018 
Na nomber di su: 

Yiu nan: Melvin, ChikaTromp y famia 

Johnny, Joanne Tromp y famia 
JoselitoTromp y Sra. Elsy y famia 
Vivian Tromp, Mike y famia 
Excasa: Jose ManesTromp y famia 

Carmen y Famia 
Liberato Geres Caba 
tTata Johannes Daniel Geerman 
tMama Seferina Gomes 
Rumanan: tLucianita "Chanita" Gomes y famia 

tDominico"Padu"y Greta Gomes y famia 
tAvelina"Belina"y Marco Geerman y famia 
Marta "Dinga" Gomes y famia 
tMargarita "Nini"y Monchi Angela y famia 
tModesto"Dada"y Esperanza y famia 
Nieta(o) nan stima: Richelline y Zion 

Kelvin Tromp y Liliana y famia 
Katheline Mendoza Tromp, Jose y famia 
ElizierTromp, Katherine yfamia 
Jonathan Tromp, Laura y famia 
Keila, Melverat &Taylor 
Sobrina(o) di cas: Adolf Gomes y famia 

Damian"Hoechi" Irene y famia 
Marie Geerman y famia 
Rosa del Lima "Chaba"y famia 
Sonia y Regina 
Hilda y Miriam 

Bon bisinja nan: Helena, Servacio y famia 

Jorge, Dora y famia 
Boei y famia 
Eric, Rosa y famia 
Beto y famia 
Ortencia y Delroy 
Mihor amiga nan di cas: 

Evelin Quandes, Mederica, Guirelmina Maduro, Maurice, 
Mienchi Pers, Chichi, Mama Dora, Alicia, Mena, 
Analisa.lmelday Oslin Quihada. 

Amiga di korsou : Yolanda Brandborg, 

Tanta y omo nan, primo y prima nan, sobrino y sobrina 
nan, comer y comper nan 

Demas famia: Gomes,Tromp, Slagt, Croes, Ramada , 
Geerman, Diaz, de Cuba, Zimmerman, Krozendijk, Dirksz, 
Henriquez, Donata, Angela, Ramirez, Maduro, Damian, 
Croeze, Werleman, v/d Biezen, Navas, Danje, Henricus, 
Rodriguez, Everon, Casares, Wernet, Perez, 
Boekhoudt,Peña,Franken,Kelly, Nicatia. 

Ta invita pa acto di entiero cual lo tuma lugar na Misa Sta 
Anna na Noord diamars 20 di maart 2018 di 2'or pa 4'or 
di atardi. Despues lo sali pa Santana Catolico na Noord. 

Oportunida pa condoleer lo ta na Aurora Funeral Home 
dialuna 19 di maart 2018 di 7'or pa 9'or di anochi. 

Disculpa nos si den nos tristesa nos por a lubida algun 
famia of conocir. 

peña, franken, kelly, nicatia 





Nos e-mail: 

noticia@awemainta.com 


Tel: 583-1400 
FaX: 583-1444 


yAurora .-. 

çtfwwal &€me 3 

E dianan di nos bida ta setenta aña, óf si hende tin 
hopi forsa, ochenta aña; 
tóg nan orguyo no ta nada otro ku moléster i 
pena, pasobra un djis el a pasa, i nos ta bula bai. 
Salmo 90:10 


Cumana 76 
Oranjestad,Aruba 
Tel: 588-6699 
Fax: 588-6698 
: 593-0857/560-1403 


Conforme cu boluntad di Dios, 
nos ta anuncia fayecimento cristianamente di: 



Brigida Beatrix Casuela 

Mihor conoci como"Betty" 

^08-10-1941 -+9-03-2018 


Na nomber di su : 

Mayornan: tEnrique Serapio Casuela 

tPetra Cristina Casuela Janga 
Yiunan: Nelson Cicilia y yiunan 

Rafael "Chino"Cicilia, amiga Aida Gomezy yiunan 
Mabel Casuela, Eric Michel y yiunan 
TEgbert Casuela 
Junior Quant, Sandra y yiunan 
Ruman nan: TAquelis Leito, Jacintha y yiuan 

tRuben Angel Casuela 
Benito Casuela, Delia y Yiunan 
Eddy Lorenzo Casuela, Susana y yiunan 
tLeila Casuela, Ramon y yiunan 
Ronald"Ronchi"Casuela, Maria y yiunan 
Maria Helena Casuela, Nico y yiunan 
Nieto- y nietanan, sobrino- y sobrinanan, comer- y 
compernan, Ihanan, primo- y primanan, bon 
bisiñanan y amigonan 

Demas famia: Casuela, Cicilia, Quant, Anthony, de 
Cuba, Janga, Danso, Marchena, Lake, Bernabela, 
Maduro, Seraus, Gomez, Michel, Pieters, famia na 
Corsow, Bonaire, Hulanda y Aruba 

Ta invita pa acto di condolencia y entiero cual lo 
tuma lugar na Iglesia Adventista di 7 diaTarabana, 
Campanastraat #2 Dakota, dialuna 19 di maart 
2018 di 2 y or pa 4 y or di atradi. Despues lo sali pa 
Santana Catolico na Savaneta. 


Despensa nos si den nos tristesa nos por a lubida 
un famia y amistadnan. 

Despues di entiero no ta ricibi bishita di condolen- 
cia na cas. 

Dialuna, 19 Maart 2018 

Internacional 



Presidente Vladimir Putin a keda 
re-elegi cu mas di e 74 % di voto, 
segun resultadonan preliminar 



E Presidente di Rusia, Vladimir Putin, a obtenen 
mas di 74 % di e votonan den e eleccion di ayera, 
segun e Comision Electoral Central. 

Putin lo por permanece den e Kremlin pa un di 
cuatro mandato, te na 2024, segun a keda reseña pa 
e agencia EFE. 

E mandatario a proclama su victoria ora cu el a hasi 
un aparicion dilanti miles di persona congrega riba e 
plaza di Manezh y a sigura cu “Rusia ta condena na 
exito. Nos mester mantene unidad”. 

“Mi ta mira esaki cu confiansa y e speransa di nos 
pueblo”, Putin a agrega. 

Caso di e ex spion venena 

Presidente Vladimir Putin tambe a referi diadomingo 
na e caso di e ex spion venena Serguéi Skripal, y a 
bisa cu “na Rusia nos no tin e medionan ey. Rusia a 
destrui henter su arsenal ldmico”. 

Putin a sigura cu “cualkier homber cu con sentido 
comun por compronde cu esalci ta un co’i lcens, un 
delirio, un “non sense” cu algun persona na Rusia 
permiti su mes tal actonan den vispera di e eleccion 
presidencial y di e Mundial di Futbol”. 

